Video: Vrou buite nagklub doodgeslaan – organe geskenk - Maroela Media
Video: Vrou buite nagklub doodgeslaan – organe geskenk
Die slagoffer, Kim Pham
'n Kaliforniese vrou wat kunsmatig aan die lewe gehou is nadat sy verlede Vrydag buite 'n nagklub in Santa Ana aangerand is, is dood na haar organe op haar versoek geskenk is.
Die vrou, Kim Pham (23) is aangerand toe sy blykbaar per ongeluk voor 'n kamera ingestap het toe iemand 'n foto van 'n groep geneem het. 'n Rusie het uitgebreek.
'n Jong vrou is aangekeer en van aanranding met 'n gevaarlike wapen aangekla. Nog twee mans en 'n vrou word in verband met die voorval gesoek.
'n Video, wat van die voorval gemaak is, het die polisie gehelp om verdagtes te identifiseer. Op die video kan ook gesien word hoe 'n groep mense saamgedrom het terwyl Kim wreed op die grond geskop en geslaan is.